**ELŐTERJESZTÉS**

**Körmend Város Önkormányzata Képviselő-testülete 2018. augusztus 30-i ülésére**

**Tárgy:**  ingatlanértékesítés megtárgyalása

Tisztelt Képviselő-testület!

A Körmend, Kossuth Lajos u. 26. szám alatti ingatlanban egy db, 28, 41 m2 kiterjedésű kazánház található.

A kazánház vételének a szándékát a Régióhő Kft. jelezte az Önkormányzat felé.

Az épület nem társasháztulajdon, a kazánház értékének megbecsülésére az Önkormányzat szakértőt kért fel. A szakértői értékbecslés 3.000.000 Ft-ban állapítja meg ezen 28 m2 nagyságú területrész értékét. Az Önkormányzat ÁFA körbe tartozik, így ezen értékre rátevődik a 27%-os ÁFA.

Mivel az épület nem társasháztulajdon, így az értékesítéssel közös tulajdon jön létre az Önkormányzat és a Régióhő Kft. között. Hosszútávon esetlegesen célszerű lehet majd az ingatlant társasházasítani, és erre fedezetet biztosítani.

Kérem a Testületet, hogy döntsön a vételi szándékról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a Körmend, Kossuth Lajos u. 26. szám alatti, 1941 m2 alapterületű, kivett napközi otthon megjelölésű ingatlanból (hrsz: 395) a kazánháznak helyt adó 28,41 m2 területű ingatlanrészt értékesíti a Régióhő Regionális Hőszolgáltató Korlátolt Felelősségű Társaság részére az alábbi feltételek mentén:

* az ingatlanrész vételára 3.000.000 FT + 27 % ÁFA.
* az ingatlanrész értékesítésével közös tulajdon jön létre az Önkormányzat és a Vevő között
* a Vevő viseli az ingatlanrész értékesítésére készített ingatlanforgalmi szakértői értékbecslés költségét, valamint az adásvétellel kapcsolatos különböző díjakat.
* az ingatlan későbbi társasházasítása során ennek költségeit a felek közösen, fele-fele arányban viselik.

Körmend, 2018. 08. 16.

**Bebes István**

**polgármester**